ТЕХНИЧКИ ОПИС

**Реконструкција фекалне канализационе мреже (од фекалне шахте Ф4 до фекалне шахте Ф7) на делу Обилићеве улице у Кладову, број 405-88/2025-III**

**Општи опис локације:**

Локација на којој се изводе радови на реконструкцији фекалне канализационе мреже је део Обилићеве улице, кп бр.4242 КО Кладово, од прилаза ка топлани „Центар“ (кп бр.4232/1) до Дунавске улице (кп бр.3957). Предметни радови се изводе на основу израђене пројектно-техничке документације и издате грађевинске дозволе.

**Анализа новопројектованог стања:**

Предмет ЈН је реконструкција фекалне канализационе мреже (од фекалне шахте Ф4 до фекалне шахте Ф7) на делу Обилићеве улице и обухвата реконструкцију трасе у дужини од 82,0м са четири фекалне шахте (Ф4, Ф5, Ф6 и Ф7).

**Потребни радови:**

За потребе одводњавања употребљених (фекалних) вода предвиђена је реконструкција фекалне канализације и то:

* Припремни радови (геодетско мерење и обележавање трасе са праћењем извођења радова, разбијање  у  правцу  канализације  постојећих  асфалтних  и  бетонских  коловозних

површина  и  њихово  довођење  у  првобитно  стање)

* Земљани радови (машински  ископ  за  ров  по  траси   канализације, фино  планирање  рова , затрпавање рова и одвоз вишка земље и убацивање  песка  у  ров  за  постељицу  цеви )
* Грађевински радови (израда АБ  ревизоних  силаза  цилиндричног  облика, уградња поклопаца на ревизионо окно, израда АБ растеретног прстена)
* Монтажни радови (израда  канализационе  мреже  од   ПВЦ цеви )
* Разни радови

Канализационе цеви поставити у складу котама датим у графичким прилозима овог пројекта. Међусобно спајање ПВЦ цеви и делова извести помоћу гумених прстенова. ПВЦ канализационе цеви у рову поставити на слоју песка од 10 цм испод и изнад цеви. Након затрпавања песком остатак ископа попунити материјалом из ископа а након испитивања водонепропусности канализационе мреже. Након завршених радова на реконструкцији фекалне канализације вратити саобраћајницу у првобитно стање (набавка и довоз материјала и израда доњег носећег слоја од дробљеног каменог материјала 0-63mm, d=25cm и горњег носећег слоја од дробљеног каменог материјала 0 31.50mm, d=15cm грубо и фино разастирање, евентуално квашење и збијање и завршно асфалтирање БНХС16 d=6cm)

ПРИЛИКОМ ИСКОПА РОВА НЕИЗОСТАВНО СЕ МОРА ИЗВРШИТИ РАЗУПИРАЊЕ РОВА ПРЕМА ДЕТАЉУ РАЗУПИРАЊА ДАТОМ У ГРАФИЧКОМ ДЕЛУ ПРОЈЕКТА !

УКОЛИКО ЈЕ ДУБИНА ИСКОПА ВЕЋА ОД 4,0 м ПОРЕД РАЗУПИРАЊА РОВА ОБАВЕЗНО ВРШИТИ ИСКОП У ШИРОКОМ ОТКОПУ !

**Обавеза инвеститора и извођача радова је да пре почетка радова обавести све**

**комуналне организације о почетку радова како би исте на терену извршиле**

**тачно обележавање трасе као и дубину њихових инсталација да не би дошло до**

**оштећења њихових водова.**